text: novembre de 2018 – En Diciembre EN RESiDÈNCiA
  Publicat a 30 de novembre de 2018 27 de febrer de 2019
  Treballem la creativitat!
  Ens activem caminant per l'espai i relacionant-nos de diverses maneres, hem d'estar pendents de la resta de companys per reaccionar davant els seus gestos.
  Després ens proposen el joc dels 8′:
  8′ ballant
  8′ parlant
  8′ dibuixant o escrivint.
  Finalitzat el temps hem de mantenir-nos quiets, en silenci, tancar els ulls i caminar amb els ulls tancats. Ens queixem de tot el que ens proposen, però a poc a poc anem seguint les pautes que ens donen.
  Ens sorprenen alguns dibuixos, mai no hauríem dit que algú pogués dibuixar un cor… ens anem coneixent!
  A veure com ens apanyem! Ens hem de treure una peça de roba en grups de quatre i cadascú d'una manera diferent. Costa ser original!
  Per acabar fem veure com si ens dutxéssim per grups, sentim com cau l'aigua, ens ensabonem, ens esbaldim i per últim ens assequem.
  Tanquem els ulls i guardem silenci. Ens apropem tots al centre i ens abracem amb els ulls tancats. Després els obrim i observem l'abraçada col·lectiva.
  Gaudim de la sessió i sortim contents i orgullosos de com ha anat!
  Publicat a 23 de novembre de 2018 18 de febrer de 2019
  Ens apropem al circ!!
  Escalfem:
  Caminem per un espai delimitat per cons passant una pilota al company que ens miri als ulls,
  Fem el mateix corrent,
  Afegim el joc de la numerologia i arribem fins a 53!!!!
  Afegim una altra pilota sense perdre el contacte visual i
  ARRIBA EL PUPITRE!!!
  L'hem d'aixecar entre tots,
  Ens apropem al pupitre d'un en un i interaccionem amb ell, no podem repetir l'acció dels companys,
  I arribem al gran repte: Pujar tots damunt el pupitre !!
  Ens motivem molt i aportem diferents propostes.
  Sentim por, desconfiança, seguretat, protagonisme, alegria en sentir que anàvem tots a una, sentiments una mica contradictoris.
  En Sergio ens comenta que és el primer exercici que fem que comporta un cert risc i parla per primera vegada d'un exercici pròpiament de circ.